કેન્દ્રની કથિત નિષ્ફળતાઓના વિરોધમાં કોંગ્રેસ દ્વારા અપાયેલા બંધના એલાનને નડિયાદ સહિત ખેડા જિલ્લામાં મિશ્ર પ્રતિસાદ સાંપડ્યો હતો. નડિયાદ શહેરમાં નજીવો પ્રતિસાદ સાંપડ્યો હતો તો જિલ્લાના અન્ય મથકોમાં ક્યાંક બંધ તો ક્યાંક બજારો ચાલુ રહી હતી. કોંગ્રેસી આગેવાનો અને કાર્યકરોએ ગુલાબનું ફૂલ આપી બજારોમાં ફરીને વેપાર-ધંધા બંધ રાખવા અપીલ કરી હતી. ડાકોર, સેવાલિયા, કઠલાલ, કપડવંજ, મહેમદાવાદ, ખેડા, માતર સહિત જિલ્લાના અન્ય વિસ્તારોમાં કોંગ્રેસી કાર્યકરોએ બજારોમાં ફરી બંધ પાળવા અપીલ કરી હતી.